Historická lesná úvraťová železnica

**Historická lesná úvraťová železnica** (skratka **HLÚŽ**) je zachovaná a prevádzkovaná časť bývalej Kysucko-oravskej lesnej železnice. Po technickej stránke je zaujímavá úvraťovým systémom, ktorý umožnil prekonanie veľkého výškového rozdielu na krátkej vzdialenosti. Železnica je vyhlásená za národnú kultúrnu pamiatku.

## Vznik
Vďaka aktivite verejnosti, ochranárskych organizácii a miestnych inštitúcii sa zachovala 8 km dlhá trať Chmúra – Tanečník aj vrátane cenného úvraťového úseku. Zachovaná časť trate a zvyšok vozového parku boli v roku 1974 dané pod správu Kysuckého múzea v Čadci. Železnica sa stala časťou národopisnej expozície – Múzea kysuckej dediny. 

Po obnove úseku medzi stanicou Chmúra a vychylovskou osadou Kubátkovia sa od roku 1981 sezónne konali ukážkové jazdy s obnoveným a doplneným vozovým parkom. 

Od roku 1991 nesie zachovaná časť kysucko-oravskej lesnej železnice názov Historická lesná úvraťová železnica (HLÚŽ). Po ďalších opravách trate aj vozového parku začala HLÚŽ prepravovať osoby na úseku Kubátkovia – 1. úvrať (3,6 km). Zámerom múzea je obnoviť prevádzku na úseku Kubátkovia – sedlo Beskyd – Tanečník (dĺžka 10,5 km), vrátane všetkých úvratí. 

Tento zámer spomalili zosuvy pôdy v rokoch 1997 a 2000. Historická lesná úvraťová železnica je vrátane historických vozidiel vyhlásená za národnú kultúrnu pamiatku. 

V roku 2006 sa uskutočnila generálna oprava úseku Tanečník – Beskyd, ktorú prevádzkuje Oravská lesná železnica.
 
Od mája roku 2015 jazdí na trase Skanzen – Sedlo Beskyd *motorová drezina V 760/2004*. Poskytuje tak možnosť prejazdu všetkých troch úvratí, včítane staničnej na stanici Chmúra. Vracia sa zo stanice Sedlo Beskyd, ktorá je piatou úvraťou – druhou v rámci staníc. Celá trasa s návratom do Skanzenu trvá približne 80 minút. V sezóne roku 2026 premáva cez týždeň 4x a cez víkendy 5x. Viac na kysuckemuzeum.sk

## Vozidlá
* Dieselová lokomotíva DH120.060- exponát v prevádzke
* Dieselová lokomotíva DH120.044 - exponát v prevádzke
* Diesel-elektrická lokomotíva BNE50 - exponát mimo prevádzky 
* Parná lokomotíva MÁV 2282/1909 (U34.901) – exponát v oprave (opätovne nasadenie v roku 2026/2027 nevie sa presne)
* Parná lokomotíva MÁV Budapest 4281/1916 (U45.9) – exponát mimo prevádzky
* Parná lokomotíva Kraus Maffei 15791/1940 – exponát mimo prevádzky
* Parná lokomotíva ČKD 2612/1948 – exponát mimo prevádzky
* Parná lokomotíva ČKD 1441/1928 – exponát v prevádzke na Oravskej lesnej železnici, dlhodobo zapožičané Oravskému múzeu
* Motorová drezina V 760/2004 – od mája do októbra, jazdí na trase Skanzen – Sedlo Beskyd 
* Veľké množstvo osobných a nákladných vozňov zo Slovenska, Česka, Rakúska a Maďarska 

Úplný zoznam vozidiel a vozňov na HLÚŽ je na stránke http://kruzok.sk/newkruz/?cat=6&paged=2 .

## Prevádzka HLÚŽ

* Sezóna máj – október

**<big>Historické vlaky</big>** (počas sezóny 2023 iba dieselové vlaky)
* Trasa historických vlakov:
** stanica Skanzen – stanica Chmúra – 1. úvrať a späť (celkom 5 km)
* Odchody vlakov zo stanice Skanzen:
** Pondelok – piatok:

* Sobota – nedeľa:

* iba počas mesiacov júl - august

**<big>Drezina</big>**
* Trasa dreziny V 760/2004 (mimo prevádzku od 1.5.2022 do odvolania)
** Skanzen – Sedlo Beskyd a späť. Jazdí na objednávku.
* Odchody dreziny
** zo Skanzenu: o 10:20 a 13:00 cez týždeň + o 16:00 cez víkend
** zo Sedla Beskyd: o 11.25 a 14:10 cez týždeň + o 17.10 cez víkend

## Galéria

HLUZ-depo.jpg|Depo HLÚŽ v Skanzene Vychylovka s lokomotívami DH 120 a U45.9
Hluz-U34 901-skanzen.jpg|Turistická doprava na úseku, prechádzajúcim Múzeum kysuckej dediny
Hluz-U34 901.jpg|náhľad|V súčasnosti prevádzkovaná lokomotíva MÁV 2282/1909 (U34.901)
Kolz-map-1926.svg|náhľad|Kysucko-oravská lesná železnica po prepojení, stav v roku 1926
Vychylovka2.jpg|Štvorosý osobný vozeň Ba/u č. 5 za lokomotívou DH 120 v st. Výchylovka – Skanzen


## Referencie

## Literatúra
* 
* 
* 
* 
* 

## Pozri aj
* Kysucko-oravská lesná železnica
* Oravská lesná železnica
* Múzeum kysuckej dediny
* Úvraťová železnica

## Iné projekty

## Externé odkazy
* Kysucké múzeum, HLÚŽ
* Klub romantikov úzkorozchodnej železnice Oravy a Kysúc
* Historická lesná úvraťová železnica Vychylovka
* Turistika na Kysuciach

## Zdroj
* Informačné tabule HLÚŽ
* Ivan Žilinčík, Kysucko-Oravská lesná železnica, NADATUR Praha, 1996

Kategória:Úzkorozchodné železničné trate na Slovensku
Kategória:Trate s rozchodom 760 mm
Kategória:Technické pamiatky na Slovensku
Kategória:Národné kultúrne pamiatky na Slovensku pred rokom 2002
Kategória:Kultúrne pamiatky v okrese Čadca
Kategória:Doprava v okrese Čadca
Kategória:Kysuce
Kategória:Nová Bystrica (obec)
Kategória:Železničné múzeá